הלגה וייס

הלגה וייס (בצ'כית: Helga Hošková-Weissová, וגם Helga Weiss; נולדה ב-10 בנובמבר 1929, פראג) היא אמנית יהודייה-צ'כית וניצולת שואה. היא ידועה בציוריה המתארים את החיים בטרזין וביומנה, שראה אור ב-2013. הלגה וייס נולדה ברובע ליבן בפראג למשפחה יהודית מתבוללת. אמה אירנה פוקסובה הייתה תופרת, ואביה, אוטו וייס, עבד בבנק הממלכתי בפראג. ב-10 בדצמבר 1941 גורשו הלגה והוריה לגטו טרזין. הם היו מופרדים במגוריהם, אך הצליחו להתראות ולהחליף פתקים בחשאי. ההערכה היא ש-15,000 ילדים מתחת גיל 16 גורשו לטרזין. פחות מ-100 מילדי טרזין שגורשו לאושוויץ שרדו. בטרזין השתמשה הלגה ביכולות הציור והרישום שלה. היא כתבה יומן שכלל תמונות מחייה בגטו, יומן ששרד את המלחמה. אביה אמר לה בדצמבר 1941, "ציירי מה שאת רואה", וכך עשתה. היא הוחזקה ב"בית הנערה" בחדר עשרים וארבע. רישומיה הם עדות לחיי היומיום של היהודים בטרזין. באוקטובר 1944, בגיל 15, גורשו הלגה ואמה לאושוויץ. בסלקציה שכנעה הלגה את יוזף מנגלה שהיא מבוגרת מספיק כדי לעבוד, בטענה שהיא בת 18, ושרדה את הסלקציה. היא אף טענה שאמה צעירה מכפי שהייתה באמת, מה שהציל את חיי אמה. לאחר עשרה ימים הועברה מאושוויץ לפרייברג ליד דרזדן, מחנה עזר של מחנה העבודה פלוסנבירג. לאחר מכן הוצאה לצעדת מוות בת 16 יום למחנה מאוטהאוזן. שם שוחררה ב-5 במאי 1945 על ידי צבא ארצות הברית. לאחר סיום מלחמת העולם השנייה שבה הלגה לפראג ולמדה באקדמיה לאמנויות יפות. מ-1950 למדה אצל האמן הצ'כי אמיל פילה. היא עבדה כאמנית והקימה משפחה. לאחר מהפכת הקטיפה בנובמבר 1989, הציגה את יצירתה בפראג ובמקומות אחרים באירופה. בשנת 2009 התראיינה לעמותה בשם Post Bellum (לאחר המלחמה) עבור פרויקט סיפורי המאה ה-20 של עמותה זו. היא שבה להתגורר בדירה בה נולדה וממנה גורשה ב-1944. בשנת 1993 הוענק לה תואר דוקטור לשם כבוד על ידי מכללת מסצ'וסטס לאמנות ועיצוב בבוסטון על הישגי חייה. בשנת 2009 הוענקה לה מדליית יוזף לבקה (Josef Hlávka). באוקטובר 2009 העניק לה ואצלב קלאוס את מדליית ההצטיינות. יומנה של הלגה: סיפור חייה של נערה צעירה במחנה ריכוז - תיאור חוויותיה לפני השואה ובמהלכה, פורסם על ידי WW Norton & Company ב-22 באפריל 2013. וירא אלהים כי רע - ספר בהוצאת יד ושם מאת אוטו וייס, אביה של הלגה, וציורים של הלגה שאותם ציירה בעודה ילדה בגטו. לתרגום העברי נוספה הקדמה מאת רות בונדי. מדיה וקבצים בנושא הלגה וייס בוויקישיתוף יומנה של הלגה: נערה צעירה על החיים במחנה ריכוז - מידע על הספר "הגעה לאושוויץ, 4 באוקטובר 1944" - קטע מיומנה של הלגה כשאלוהים ביקר בגטו, באתר ynet, 11 באפריל 2010 Weissová, Helga (1998). Zeichne, was Du siehst : Zeichnungen eines Kindes aus Theresienstadt/Terezín = Maluj, co vidíš, kresby jednoho dítěte z Terezína = draw what you see, a child's drawings from Theresienstadt. Niedersächsischer Verein zur Förderung von Theresienstadt/Terezín. Göttingen: Wallstein. ISBN 9783892443162. OCLC 40362598. From page of Jewish Museum, Prague: "Archived copy". אורכב מ-המקור ב-2014-02-22. נבדק ב-2013-02-17. {{cite web}}: (עזרה) accessed 17 Feb 2013 London Daily Telegraph, 16 Feb 2013, review section, pg 4. "Holy Cross Hosts Exhibit Featuring Drawings by Holocaust Survivor Helga Weissova-Hoskova - College of the Holy Cross". news.holycross.edu. Martin Evans, ‏Diary of schoolgirl who outwitted Nazi Angel of Death to become publishing sensation, The Telegraph, 16 October 2011 From page of Jewish Museum, Prague: "Archived copy". אורכב מ-המקור ב-2014-02-22. נבדק ב-2013-02-17. {{cite web}}: (עזרה) accessed 17 Feb 2013 Thorpe, Vanessa; arts; correspondent, media (15 באוקטובר 2011). "The schoolgirl who survived the Holocaust by fooling the Nazis" – via www.theguardian.com. {{cite web}}: (עזרה) "Holy Cross Hosts Exhibit Featuring Drawings by Holocaust Survivor Helga Weissova-Hoskova - College of the Holy Cross". news.holycross.edu. "Helga Weissova-Hoskova, a Holocaust Survivor of Terezin, exhibits her artwork". isurvived.org. From page of Jewish Museum, Prague: "Archived copy". אורכב מ-המקור ב-2014-02-22. נבדק ב-2013-02-17. {{cite web}}: (עזרה) accessed 17 Feb 2013 "Klaus udělil vyznamenání. Ocenil hrdiny z války, Gotta i žokeje Váňu". iDNES.cz. 28 באוקטובר 2009. נבדק ב-2009-10-28. {{cite web}}: (עזרה) Martin Evans, ‏Diary of schoolgirl who outwitted Nazi Angel of Death to become publishing sensation, The Telegraph, 16 October 2011 Thorpe, Vanessa; arts; correspondent, media (15 באוקטובר 2011). "The schoolgirl who survived the Holocaust by fooling the Nazis" – via www.theguardian.com. {{cite web}}: (עזרה) Amazon listing